**Kémes Községi Önkormányzat Képviselő-testületének 2/2018. (III.19.) önkormányzati rendelete**

**az önkormányzat 2018. évi költségvetéséről**

Kémes Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**I. FEJEZET**

**ÁLTALÁNOS RENDELKEZÉSEK**

**A rendelet hatálya**

1. § (1) A rendelet hatálya Kémes Községi Önkormányzatra, képviselő-testületére, és szakfeladataira, és az általa irányított költségvetési szervre terjed ki.

(2) A rendelet személyi hatálya kiterjed a közvetlen és közvetett támogatások tekintetében minden támogatást nyújtó e rendelet hatálya alá tartozó szervre, szervezetre, valamint minden támogatásban részesülőre.

**II. FEJEZET**

**KÖLTSÉGVETÉS BEVÉTELEI ÉS KIADÁSAI**

**Az önkormányzat és költségvetési szerveinek**

**2018. évi költségvetése**

2. § A képviselő-testület az önkormányzat 2018. évi költségvetését

                                   209.181.177,-Ft tárgyévi költségvetési bevétellel,

                                  209.181.177,-Ft tárgyévi költségvetési kiadással és

                                     0,-Ft költségvetési hiánnyal állapítja meg.

3. § (1) Kémes Községi Önkormányzat (a továbbiakban: az Önkormányzat) 2018. évi költségvetési bevételeit előirányzat-csoportok, kiemelt előirányzatok szerinti bontásban e rendelet 2. melléklete tartalmazza.

(2) Az Önkormányzat 2018. évi

     a) helyi adó bevételének összege: 1.880.000,-Ft,

     b) az állami támogatás összege 109.784.597,-Ft,

(3) Az Önkormányzat 2018. évi költségvetési kiadásait előirányzat-csoportok, kiemelt előirányzatok szerinti bontásban e rendelet 3. melléklete tartalmazza.

(4) Az Önkormányzat 2018. évi

a) a helyi önkormányzat által a lakosságnak juttatott támogatásokat, szociális, rászorultsági jellegű ellátásokat a rendelet 12.melléklete,

b) az általános és céltartalékot a rendelet 8. melléklete,

c) Az önkormányzat szakfeladatonkénti és kiemelt előirányzatonkénti kiadásainak és bevételeinek részletezést a rendelet 2. és 3. melléklete

d) Felújítási és beruházási előirányzatok feladatonkénti felsorolását a rendelet 6. melléklete

da) Európai Uniós forrásból származó felhalmozás szerepel a költségvetésben.

e) Működési és fejlesztési célú bevételek és kiadások 3 éves alakulását bemutató mérlegét a rendelet 7. melléklete

f) Címrendjét a rendelet 13. melléklete

g) Az Önkormányzat 2018. évi engedélyezett létszámát a rendelet 14. melléklete szerint határozza meg.

4. § A 2. § szerinti költségvetési bevételeit és költségvetési kiadásait figyelembe véve a költségvetési egyenleg összege 0,-Ft, melyből

      a) a működési hiány 0,-Ft

  b) a felhalmozási hiány  0,-Ft.

5. § (1) Az Önkormányzat az 4. §  szerinti költségvetési  működési hiány finanszírozásáról rövid lejáratú hitel felvételételről gondoskodik.

(2) Az Önkormányzat a Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit e rendelet 9. melléklete tartalmazza.

(3) Az Önkormányzat  a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit e rendelet 2. melléklete tartalmazza.

**III. FEJEZET**

**A 2018. évi költségvetés végrehajtásának szabályai**

6. § (1) A Képviselő-testület kizárólagos hatáskörébe tartozik a költségvetési rendelet módosítása. Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet tájékoztatni köteles.

(2) A képviselő-testület az első negyedév kivételével- negyedévenként, de legkésőbb a költségvetési szerv számára a költségvetési beszámoló irányító szervhez történő megküldésének külön jogszabályban meghatározott határidejéig, december 31-i hatállyal dönt a költségvetési rendeletének ennek megfelelő módosításáról.

(3) Az önkormányzat részére engedélyezett központi pótelőirányzat esetén II. negyedévben, III. negyedévben és IV. negyedévben módosítható a rendelet.

(4)  Az évközi központi előirányzat zárolást haladéktalanul a Képviselő-testület elé kell terjeszteni rendeletmódosítási javaslattal.

7. § (1) A Képviselő-testület felhatalmazza a polgármestert 2.000.000,-Ft. értékhatárig terjedően:

a) az önkormányzat költségvetési kiadásai kiemelt előirányzatai közötti évközi átcsoportosításra

b) bevételeinek és kiadásainak módosítására

(2) Az átcsoportosítás, módosítás végrehajtásáról a polgármester annak végrehajtását követő képviselő-testületi ülésen köteles beszámolni.

8. § (1) Az önkormányzat a civil szervezetek és egyházak támogatására 1.230.000,-Ft-ot biztosít.

(2)  A támogatás folyósítására és elszámolására az Ávr. 72.§ -73.§ rendelkezéseit kell megfelelően alkalmazni.

9. § A Képviselő-testület felhatalmazza a polgármestert, valamint az önkormányzati költségvetési szervek vezetőit a 2018. évi költségvetésben előírt bevételek beszedésére és a jóváhagyott kiadások teljesítésére.

10. § (1) A költségvetés végrehajtása során a költségvetési szerv az Alapító Okiratban meghatározott feladatát látja el.

(2) A költségvetési szervnek a 30 napot meghaladó elismert tartozásállományáról adatszolgáltatási kötelezettsége van az önkormányzat felé.

(3) A költségvetési szerv finanszírozása a költségvetési rendeletben meghatározott keretek között havonta történik a székhely önkormányzat költségvetési elszámolási számlájáról.

11. § (1) Az állampolgárok élet- és vagyonbiztonságát veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester az önkormányzat költségvetése körében átmeneti intézkedést hozhat, amelyről a képviselő-testület legközelebbi ülésén beszámol.

(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

12. § A képviselő-testület felhatalmazza a polgármestert, hogy e rendelet 6. mellékletében felsorolt felhalmozási kiadási előirányzatok erejéig - az ott meghatározott feladatok szerint - kötelezettséget vállaljon.

13. § (1) Az önkormányzat a gazdálkodás során év közben átmenetileg szabad pénzeszközeit értékpapír, befektetési jegy, vásárlás-, illetve pénzintézeti lekötés útján hasznosítja.

(2) Az (1) bekezdésben meghatározott pénzügyi műveletekkel kapcsolatos szerződések megkötésére a képviselő-testület a polgármestert felhatalmazza.

14. § A képviselő-testület elfogadta a polgármester beszámolóját a költségvetési rendelet megalkotásáig a helyi önkormányzatot megillető bevételek beszedéséről és az előző évi kiadási előirányzatokon belül a kiadások teljesítéséről, melyeket ez a rendelet beépítve tartalmaz.

**IV. Fejezet**

**Záró rendelkezések**

15. § (1) Ez a rendelet 2018. március 14. napján lép hatályba, de a jóváhagyott előirányzatok 2018. január 1. napjától alkalmazandók.

(2) E rendelet mellékletét képezik a 3.§-6.§ -okban felsoroltakon kívül a Képviselő-testület részére tájékoztatásul bemutatott következő mérlegek és kimutatások:

a) 1. melléklet: Az önkormányzat 2018. évi költségvetési mérlege közgazdasági tagolásban,

b) 4. melléklet: Finanszírozási kiadások

c) 5. melléklet: Finanszírozási bevételek

d) 9. melléklet: Az önkormányzat a többéves kihatással járó döntéseinek számszerűsítése évenkénti bontásban és összesítve

e) 10. melléklet: Az önkormányzat 2018. évi előirányzat felhasználási terve,

f) 11. melléklet: Az önkormányzat 2018. állami támogatásokból származó bevételei

g) 15. melléklet: Az önkormányzat 2018. évi a közvetett támogatásainak kimutatása

(3)  A rendelet kihirdetéséről a jegyző gondoskodik.

Kémes, 2018. március 14.

|  |  |
| --- | --- |
| **Szolykóné Pfeifer Gabriella****polgármester** | **Kalmárné Dömsödi Ivett****aljegyző** |

**Záradék:**

A rendelet kihirdetve 2018. március 19.

|  |  |
| --- | --- |
|  | **Kalmárné Dömsödi Ivett****aljegyző** |